stanford-oval/wikipedia huggingface dataset:
מרי פופינס (מחזמר)
הבדלים בין המחזמר לבין הספרים והסרט

המחזמר הבימתי אינו עיבוד ישיר של הסרט של דיסני, אך הוא כולל בתוכו אלמנטים של הסרט ושל הספרים המקוריים, בתוספת אלמנטים מקוריים מעודכנים. סצנות הפינגווינים הרוקדים לשיר "Jolly Holiday" ומסיבת התה על התקרה בביתו של הדוד אלברט - המוכרות מהסרט - הוצגו בגרסה הבימתית, אם כי חלק בחלק מההפקות שורת המקהלה לבושה כפינגווינים במהלך שיר זה. דמותו של נלוס מן הספרים מופיעה במחזמר, אך לא נראתה בסרט הקולנוע. לגב' קורי ולבנותיה יש הופעת קמע בלבד בסרט, והן נמצאות הן במחזמר והן בספרים. ישנם אלמנטים רבים מהספרים שאינם מופיעים בסרט או במחזמר, כמו נלי רובינה ואשת הבלונים.
במחזמר, ג'יין ומייקל מוצגים כשובבים הרבה יותר, והוריהם מוצגים כלא-מתפקדים הרבה יותר, על מנת להגביר את הדרמה. ג'יין ומייקל כל הזמן מתחצפים ורבים, התנהגות המובילה לסיקוונס חדש שבו מרי פופינס מפיחה רוח חיים בבובות ובצעצועים של הילדים, אשר נוזפים בהם (השיר "Playing the Game"). סיקוונס זה (שבמקור כונה "Temper Temper"), נכתב בהשראת אחד הפרקים בספר "Bad Wednesday". כמו כן, דמותו של ג'ורג' בנקס הורחבה: במחזמר נחשף כי הייתה לו ילדות קשה שבה הוריו התעלמו ממנו, והוא הושם תחת טיפולה של אומנת מפחידה. האומנת, מיס אנדרו, היא דמות המופיעה בספרים, כאשר במחזמר היא מוצגת כדמות מנוגדת לדמותה של מרי פופינס, הדוגלת ב-"brimstone and treacle" (מילולית: גפרית ואש) במקום "A Spoonful of Sugar" (כפית של סוכר). ויניפרד בנקס כבר איננה הסופרג'יסטית אשר הוצגה בסרט הקולנוע, אלא שחקנית-עבר הנאבקת לעמוד בציפיותיו של בעלה. דמותה של המשרתת אלן, אותה גילמה הרמיוני באדלי בסרט, נחתכה לגמרי מן המחזמר. דמות חדשה, מיס סמית', נוצרה על מנת לגלם את יו"ר הבנק. אדמירל בום לא יורה בתותח שלו ומרעיד את בית משפחת בנקס, כפי שנראה בסרט.
דמות נוספת שנחתכה היא מיס פרסימון, שגולמה על ידי מרג'ורי איטון בסרט (אחת מהנשים להן ברט מקדיש שיר בפתיחת הסרט). גם אביו של יו"ר הבנק לא מופיע במחזמר הבימתי, על אף שהוא נראה בסרט. כך גם מר בינאקל, עוזרו של אדמירל בום. דמויות חדשות פותחו כדי ליצור קונפליקט חדש בבנק: ג'ון נורת'ברוק החביב והר פון הוסלר התככן. דמותו של שומר הפארק שמופיעה בספרים נראית במחזמר, אך היא איננה מופיעה בסרט. דמות נוספת מהספרים הנמצאת במחזמר, ושאיננה מופיעה בסרט, היא דמותו של הנער רוברטסון איי. בספרים, לג'ין ולמייקל יש אחים תאומים, ג'ון וברברה, ואחות תינוקת אנאבל; דמויות אלו לא מופיעות בסרט וגם לא במחזמר.
כמו כן, מספר שירים שהופיעו בסרט הקולנוע בהקשר מסוים, מופיעים במחזמר בהקשר אחר, והם:
"A Spoonful of Sugar" - במקור, מרי פופינס שרה את השיר הזה כאשר היא מגיעה לראשונה לבית משפחת בנקס, ואילו במחזמר השיר מופיע בשלב מאוחר הרבה יותר, לאחר שהילדים משחקים והורסים את המטבח, ומרי פופינס עוזרת להם לסדר. כמו כן, השיר נכלל במחרוזת שירי סיום ההצגה.
"Supercalifragilisticexpialidocious" - השיר מבוצע במקור במהלך טיול הילדים בפארק; הועבר לסצנת ביקור הגב' קורי.
"Feed the Birds" - במקור, מרי פופינס מבצעת את השיר לפני שהילדים יוצאים לבקר את אביהם במקום עבודתו. במחזמר, השיר מבוצע כדואט על ידי מרי פופינס וגברת הציפורים. מאוחר יותר בסרט נרמז שגברת הציפורים מתה; רמיזה זו הושמטה מהמחזמר.
"Let's Go Fly a Kite" - במקור, השיר מבוצע על ידי כל בני משפחת בנקס כשיר הסיום של הסרט. במחזמר השיר מופיע בראשית המערכה השנייה, והוא מבוצע על ידי ברט והילדים.
דמויות

| שם הדמות | אודות הדמות |
| --- | --- |
מרי פופינס: 
ברט: 
ויניפרד בנקס: 
ג'ורג' בנקס: 
ג'יין קרולין בנקס: 
מייקל בנקס: 
גב' קלרה בריל: 
רוברטסון: 
מיס יופימיה אנדרו: 
גב' קלרה קורי: 
אשת הציפורים: 
מיס לוסינדה אמילי לארק: 
שומר פארק: 
נלאוס: 
יו"ר הבנק: 
ולנטין: 
אדמירל בום: 
שוטר: 
וון-האסלר: 
ג'ון נורת'ברוק: 
קייטי ננה: 
אנני: 
פאני:
שירים > מערכה ראשונה

| מס' | שם השיר | ביצוע |
| --- | --- | --- |
| 1 | ‏Chim Chim Cher-ee (Opening)‏ | ברט |
| 2 | ‏Cherry Tree Lane Part 1‏ | ג'ורג', ויניפרד, ג'יין, מייקל, גב' בריל, רוברטסון |
| 3 | ‏The Perfect Nanny‏ | ג'יין ומייקל |
| 4 | ‏Cherry Tree Lane Part 2‏ | ג'ורג', ויניפרד, ג'יין, מייקל, גב' בריל, רוברטסון |
| 5 | ‏Practically Perfect‏ | מרי פופינס, ג'יין, מייקל |
| 6 | ‏Chim Chim Cher-ee" (Park Reprise)‏ | ברט |
| 7 | ‏Jolly Holiday‏ | ברט, מרי פופינס, ג'יין, מייקל, נלאוס והפסלים |
| 8 | ‏Cherry Tree Lane (Reprise) / Being Mrs Banks / Jolly Holiday (Reprise)‏ | ג'ורג', ויניפרד, ג'יין, מייקל |
| 9 | ‏A Spoonful of Sugar‏ | מרי פופינס, ג'יין, מייקל, ויניפרד, רוברטסון |
| 10 | ‏Precision and Order‏ | יו"ר הבנק ופקידי הבנק |
| 11 | ‏A Man Has Dreams‏ | ג'ורג' |
| 12 | ‏Feed the Birds‏ | אשת הציפורים ומרי פופינס |
| 13 | סופרקאליפרג'ליסטיקאקספיאלידושס | מרי פופינס, גב' קורי, ברט, ג'יין, מייקל, פאני, אנני והלקוחות |
| 14 | סופרקאליפרג'ליסטיקאקספיאלידושס | ברט והלקוחות |
| 15 | ‏Chim Chim Cher-ee (Ups and Downs Reprise)‏ | ברט ומרי פופינס |
| 16 | ‏Temper, Temper‏ | ולנטין, מר פאנץ', ויליאם, בובה, ג'ק בקופסה, צעצועים |
| 17 | ‏Playing the Game‏ | מרי פופינס, ולנטין, צעצועים |
| 18 | ‏Chim Chim Cher-ee (Rooftop Duet)‏ | ברט ומרי פופינס |
שירים > מערכה שנייה

| מס' | שם השיר | ביצוע |
| --- | --- | --- |
| 1 | ‏Entr'acte: Run Away‏ | תזמורת |
| 2 | ‏Cherry Tree Lane (Reprise)‏ | גב' בריל, מייקל, ג'יין, ויניפרד, רוברטסון, ג'ורג' |
| 3 | ‏Brimstone and Treacle Part 1‏ | מיס אנדרו |
| 4 | ‏Let's Go Fly a Kite‏ | ברט, שומר הפארק, ג'יין, מייקל |
| 5 | ‏Good for Nothing‏ | ג'ורג' |
| 6 | ‏Being Mrs Banks (Reprise)‏ | ויניפרד |
| 7 | ‏Brimstone and Treacle Part 2‏ | מרי פופינס, מיס אנדרו |
| 8 | ‏Practically Perfect (Reprise)‏ | ג'יין, מייקל, מרי פופינס |
| 9 | ‏Chim Chim Cher-ee (Rooftop Reprise)‏ | ברט |
| 10 | ‏Step in Time‏ | ברט, מרי פופינס, ג'יין, מייקל, מנקי הארובות |
| 11 | ‏Step in Time (Encore)‏ | ברט, מרי פופינס, ג'יין, מייקל, מנקי הארובות |
| 12 | ‏A Man Has Dreams / A Spoonful of Sugar‏ | ג'ורג', ברט |
| 13 | ‏Anything Can Happen‏ | מרי פופינס, ג'יין, מייקל, ויניפרד, ברט, גב' קורי והלהקה |
| 14 | ‏A Spoonful of Sugar (Farewell Reprise) / A Shooting Star‏ | מרי פופינס והתזמורת |
הקלטות

זמן קצר לאחר הופעת הבכורה בווסט אנד, שוחררה הקלטה של המחזמר בביצוע צוות השחקנים המקורי של לונדון. האלבום כולל את רוב השירים העיקריים מתוך ההצגה. לאחר העלאת המחזמר בברודוויי, הוקלט אלבום בביצוע צוות השחקנים האמריקאי, שכלל גרסה ארוכה יותר של השיר "Feed the Birds" בביצועה של אשלי בראון (השחקנית שגילמה את דמותה של מרי פופינס בצוות השחקנים המקורי בניו יורק). ב-18 בפברואר 2011 הופצה הקלטה בביצוע צוות השחקנים האוסטרלי, הקלטה שכללה מספר שינויים שבוצעו בלחן של השירים מאז הועלה המחזמר לראשון בלונדון.
| מצעדים (2012) | מקום שיא |
| --- | --- |
אוסטרליה ‏Australian Albums‏ (ARIA)‏‏: 13

| מצעדים (2010) | מקום שיא |
| --- | --- |
הולנד ‏Dutch Albums‏ (MegaCharts)‏‏: 2
פרסים ומועמדויות > הפקת לונדון המקורית

| שנה | טקס הפרס | קטגוריה | מועמד/ים | תוצאה |
| --- | --- | --- | --- | --- |
| 2005 | פרס אוליבייה | המחזמר החדש הטוב ביותר | המחזמר החדש הטוב ביותר | מועמדות |
| 2005 | פרס אוליבייה | השחקן הטוב ביותר במחזמר | גאווין לי | מועמדות |
| 2005 | פרס אוליבייה | השחקנית הטובה ביותר במחזמר | לורה מישל קלי | זכייה |
| 2005 | פרס אוליבייה | שחקן/ית המשנה הטוב/ה ביותר במחזמר | דייוויד הייג | מועמדות |
| 2005 | פרס אוליבייה | הבמאי הטוב ביותר | ריצ'רד אייר ומת'יו בורן | מועמדות |
| 2005 | פרס אוליבייה | הכוריאוגרפיה הטובה ביותר | מת'יו בורן וסטיבן מיר | זכייה |
| 2005 | פרס אוליבייה | עיצוב תפאורה הטוב ביותר | בוב קראולי | מועמדות |
| 2005 | פרס אוליבייה | עיצוב תלבושות הטוב ביותר | בוב קראולי | מועמדות |
| 2005 | פרס אוליבייה | עיצוב תאורה הטוב ביותר | האוורד האריסון | מועמדות |
פרסים ומועמדויות > הפקת ברודוויי המקורית

| שנה | טקס הפרס | קטגוריה | מועמד/ים | תוצאה |
| --- | --- | --- | --- | --- |
| 2007 | פרס טוני | המחזמר הטוב ביותר | המחזמר הטוב ביותר | מועמדות |
| 2007 | פרס טוני | השחקן הראשי הטוב ביותר במחזמר | גאווין לי | מועמדות |
| 2007 | פרס טוני | השחקנית הטובה ביותר במחזמר | רבקה לאקר | מועמדות |
| 2007 | פרס טוני | הכוריאוגרפיה הטובה ביותר | מתיו בורן, סטפן מיר | מועמדות |
| 2007 | פרס טוני | עיצוב תפאורה הטוב ביותר | בוב קראולי | זכייה |
| 2007 | פרס טוני | עיצוב תלבושות הטוב ביותר | בוב קראולי | מועמדות |
| 2007 | פרס טוני | עיצוב תאורה הטוב ביותר | הווארד האריסון | מועמדות |
| 2007 | Drama Desk Award | המחזמר הטוב ביותר | המחזמר הטוב ביותר | מועמדות |
| 2007 | Drama Desk Award | המחזה הטוב ביותר (עבור מחזות זמר) | ג'וליאן פלוז | מועמדות |
| 2007 | Drama Desk Award | השחקנית הטובה ביותר במחזמר | אשלי בראון | מועמדות |
| 2007 | Drama Desk Award | השחקן הטוב ביותר במחזמר | גאווין לי | זכייה |
| 2007 | Drama Desk Award | הכוריאוגרפיה הטובה ביותר | מתיו בורן, סטפן מיר | מועמדות |
| 2007 | Drama Desk Award | עיצוב תפאורה הטוב ביותר | בוב קראולי | זכייה |
נשף האופרה של וינה

בית האופרה של וינה
השחקנית מירה סורבינו במהלך הנשף (2013)
נשף האופרה של וינה (בגרמנית: Wiener Opernball) הוא אירוע שנתי הנערך בבית האופרה של וינה.
תחילתה של מסורת הנשפים בווינה החלה בשנת 1814 כשראשי האריסטוקרטיה באירופה החלו לחפש אחר תרבות ובידור לאחר מלחמות נפוליאון. הנשף הראשון בבית האופרה נערך ב-1877, ולאחריו אורגנו גם נשפי מסכות.
הנשף הראשון שנקרא "נשף האופרה", אורגן ב-1935, אך בשנים אחר כך הופסק להתקיים עקב מלחמת העולם השנייה. לאחר המלחמה חודש הנשף.
נשיא אוסטריה מגיע לנשף, והגעתו מלווה בדרך כלל בקולות חצוצרה. האירוע משודר בשידור חי בטלוויזיה האוסטרית.
הערות שוליים

↑  The Vienna Opera Ball in the Vienna State Opera House, vienna-trips.at, ‏2017-08-28 (באנגלית)
| --- | --- |
בקרת זהויות :  GND: 4527670-5  LCCN: n2004080752  VIAF: 123359605   WorldCat (עם VIAF): 123359605 
ערך זה הוא קצרמרבנושא תרבות. אתם מוזמנים לתרום לוויקיפדיה ו.
מרטין שרידן

מרטין ג'ון שרידן (באנגלית: Martin John Sheridan;‏ 28 במרץ 1881 – 27 במרץ 1918) היה אתלט אמריקאי, אלוף אולימפי שלוש פעמים ברציפות ושיאן עולם בזריקת דיסקוס. בחישוב מדליות הזהב מאתונה 1906, הוא זכה ב-9 מדליות מהן 5 מדליות זהב.
שרידן היה שייך לקבוצת האתלטים האירים-האמריקאים, שכונתה "הלווייתנים האירים".
ביוגרפיה

שרידן נולד בבוהולה, שבמחוז מאיו, אירלנד. הוא היגר לארצות הברית בשנת 1900 בהיותו בן 19. הוא עבד בשנים 1918-1906 במשטרת העיר ניו יורק. ושימש בתור השומר האישי של מושל ניו יורק בימים בהם הגיע לעיר.
באולימפיאדת סנט לואיס (1904) זכה שרידן במדליית זהב בזריקת דיסקוס בשיא אולימפי חדש של 39.28 מטר, בתוצאה זהה לזו של ראלף רוז אף הוא מארצות הברית ולכן נערכה ביניהם תחרות לקביעת המנצח (Throw-off), רוז זרק למרחק של 36.74 מטר ושרידן זרק למרחק 38.97 מטר וזכה בתחרות. במדליית ארד זכה ניקולאוס גאורגנטס מיוון (37.68 מטר). נוסף לכך, הוא סיים במקום רביעי בהדיפת כדור ברזל בתוצאה של 12.39 מטר.
באולימפיאדת אתונה (1906) זכה שרידן ב-5 מדליות מהן 2 מדליות זהב ו-3 מדליות כסף. מדליות זהב בזריקת דיסקוס בשיא עולם חדש של 41.46 מטר, לפני מיהאי דוד מהונגריה (11.83 מטר) ואריק למינג משוודיה (11.26 מטר) ובהדיפת כדור ברזל בתוצאה של 12.325 מטר, לפני גאורגנטס (38.06 מטר) וורנר יארווינן מפינלנד (36.82 מטר). מדליות כסף בקפיצה לגובה מהמקום בתוצאה של 1.40 מטר, ביחד עם ליאון דופו מבלגיה ולאוסון רוברטסון מארצות הברית, ואחרי ריי יורי מארצות הברית (1.56 מטר), בקפיצה לרוחק מהמקום בתוצאה של 3.095 מטר, אחרי יורי (3.30 מטר) ולפני רוברטסון (3.05 מטר) ובזריקת אבן (6.35 ק"ג) בתוצאה של 19.035 מטר, אחרי גאורגנטס (19.925 מטר) ולפני מיכאל דוריזס מיוון (18.585 מטר). נוסף לכך, הוא סיים במקום רביעי בזריקת דיסקוס בסגנון יווני (31.5 מטר) והשתתף בקרב חמש שאותו הוא לא סיים.
באולימפיאדת לונדון (1908) זכה שרידן ב-3 מדליות מהן 2 מדליות זהב ומדליית ארד אחת. מדליות זהב בזריקת דיסקוס בפעם השלישית ברציפות ובשיא אולימפי חדש של 40.89 מטר, לפני מריט גיפין (40.70 מטר) וביל הור (39.45 מטר) שניהם מארצות הברית ובזריקת דיסקוס בסגנון יווני בתוצאה של 37.99 מטר לפני ביל הור (37.32 מטר) ויארווינן (36.48 מטר). מדליית ארד בקפיצה לרוחק מהמקום בתוצאה של 3.22 מטר, אחרי יורי (3.33 מטר) וקונסטנטינוס ציקליטירס  מיוון (3.225 מטר). נוסף לכך, הוא סיים במקום תשיעי בקפיצה משולשת בתוצאה של 13.42 מטר, במקום 16 בקפיצה לגובה מהמקום בתוצאה של 1.37 מטר ובהדיפת כדור ברזל הוא לא השיג כל תוצאה.
ב-1918, יום לפני יום הולדתו, נפטר שרידן בבית החולים סנט וינסט שבמנהטן, מהשפעת הספרדית.
שיאים אישיים

קפיצה משולשת: 14.21 מטר (1905)
הדיפת כדור ברזל: 14.74 מטר (1908)
יידוי פטיש: 49.58 מטר (1906)
זריקת דיסקוס: 44.01 מטר (1908)
הטלת כידון: 36.65 מטר (1908)
הערות שוליים

↑  מרטין שרידן זכה ב-4 מדליות, מהן 3 מדליות זהב בשתי אולימפיאדות (סנט לואיס 1904 ולונדון 1908) ובעוד 5 מדליות, מהן 2 מדליות זהב באתונה 1906 שאינן נחשבות במניין המדליות, לפי הוועד האולימפי הבינלאומי. נוסף לכך, הספירה של 3 פעמים ברציפות כוללת את אתונה 1906
| --- | --- |
בקרת זהויות :  VIAF: 315945263   WorldCat (עם VIAF): 315945263
משפחת דיין

משפחת דיין היא משפחה בולטת בישראל ששורשיה בפינחס דיין מיהדות אוקראינה, חסיד סקווירה שעברת את שם משפחתו במאה ה-19. המשפחה העמידה פוליטיקאים ואנשי צבא ותקשורת בחברה הישראלית.
ראו גם

משפחת עופר
משפחת בנאי
שמות משפחה ביהדות סוריה
הערות שוליים

↑  יענקי פרבר, הקונסול הפתיע: סבא שלי היה חסיד סקווירא, באתר בחדרי חרדים, 6 בדצמבר 2018
| --- | --- |
בקרת זהויות :  NLI: 987007361094605171  VIAF: 48151171024539091419   WorldCat (עם VIAF): 48151171024539091419
משה שאול קליין

| --- | --- |
הרב משה שאול קליין - צילום משנת תש"ע (2010)
הרב משה שאול קליין - צילום משנת תש"ע (2010)
 לידה:  9 בפברואר 1954 (בן 70) ו' באדר א' ה'תשי"ד
 כינוי:  רב שכונת אור החיים, ראב"ד קהל חסידי ויזניץ וחבר ביד"צ זכרון מאיר
 מקום מגורים:  שכונת אור החיים, בני ברק
 השתייכות:  תלמיד ישיבת חכמי לובלין וחסיד ויזניץ
 רבותיו:  הרב שמואל הלוי ואזנר והאדמו"ר ה"ישועות משה" מויזניץ
 חיבוריו:  שאילת משה, ויקהל משה, דרש משה.
הרב משה שאול קליין (נולד בו' באדר א' תשי"ד, 9 בפברואר 1954) הוא דיין ופוסק הלכה חרדי ישראלי, רב שכונת אור החיים בבני ברק. תלמידו המובהק של הרב שמואל הלוי ואזנר ונחשב בעיני רבים לממשיך דרכו בפסיקה.
תולדותיו

נולד בישראל לשיינדל ושלמה קליין, שעלו לישראל מהונגריה בשנת תש"ח (1948). למד בתלמוד תורה "חוג חת"ם סופר" ובישיבת חכמי לובלין. בגיל 19 הוסמך להוראה על ידי ראש הישיבה, הרב שמואל הלוי ואזנר. באותה שנה נישא לשרה, בת הרב אלקנה אוביץ, משגיח בישיבת ויז'ניץ.
לאחר נישואיו החל לשמש כמו"צ מטעם בית הוראה שבט הלוי. משך כ-20 שנה היה ראש כולל "שבט הלוי" בשכונת זיכרון מאיר בבני ברק. בשנות ה-80 מונה לרב שכונת אור החיים בבני ברק (לצד הרב צבי פרידמן) ולרב בית הכנסת החסידי המרכזי "משכן שמואל" בשכונה, בתחילת שנות ה-90 פתח את בית ההוראה בשכונת אור החיים, הנותן מענה לשואלים מכל רחבי העולם על ידי הרב קליין ותלמידיו. כמו כן משמש כראש בית דין בבית הדין של חסידות ויז'ניץ, בנוסף הוא ראש ועד הרבנים של משמרת הסת"ם, חבר ועד הרבנים של בית החולים מעייני הישועה, חבר בהנהלת קופת העיר, ראש מכון "טהרת ישראל" להחדרת ערכי הטהרה בישראל והפוסק של ארגון "בוני עולם" בישראל, כמו כן משמש כחבר בית הדין של 'קרן השביעית'.
נחשב לאחד הבולטים בין תלמידיו של הרב ואזנר, ורבים מגדולי ישראל שולחים אליו לייעוץ בשאלות הלכתיות סבוכות וכבדות משקל, בפרט בנושאי רפואה והלכה[דרוש מקור]. מאמצע שנות ה-90, כשהרב ואזנר הפסיק לקבל תלמידים לשימוש חכמים, החלו רבים לפנות אל הרב קליין לקבלת היתר הוראה.
עמדותיו ופסיקותיו

הרב קליין היה מעורב במספר פולמוסי כשרות שעוררו הדים.
בפולמוס על תרנגול הבראקל הורה כי הוא כשר ואף עדיף על פני העופות הרגילים, שלדבריו, על פי חוות דעת מומחים, נולדים מהכלאת עופות שיש להם מסורת עם כאלה שאין להם מסורת. כן אוסר הרב קליין את דג ההערינג, בשל תולעי האניסאקיס המצויים בו.
הרב קליין גם מוסר בימי שישי שיעורי הלכה עיוניים לרבנים ומורי הוראה בבית מדרשו.
תלמידיו

רבים מתלמידי הרב קליין ששימשו אצלו בבית הוראה, מכהנים כיום כרבני קהילות ומורי הוראה בקהילות גדולות בישראל ומחוצה לה.
מתלמידיו הבולטים הם, הרב מרדכי גרינפלד רב דחסידי טשערנאביל בבני ברק, הרב יצחק לוקסמבורג רב שכונת נאות שמחה מודיעין עילית, הרב ישראל ברגר רב בשכונת גני גאולה ירושלים, הרב יעקב גרינוולד רב דחסידי בעלזא בבני ברק, הרב משה טוביה דינקל רב שכונת בית ונחלה בית שמש, הרב אריה זילברשטיין רב דחסידי גור בבני ברק, הרב שלמה איצקוביץ רב דחסידי ויזניץ בביתר עילית, הרב נתן רוטשילד רב הקהילה החרדית גבעת המורה עפולה, הרב יחזקאל דרברמדיקר רב דחסידי באיאן במודיעין עילית, הרב אברהם ישעי' שפירא רב קהילת "גבורת יהודה" בני ברק, הרב זאב וקסברגר רב דחסידי צאנז בטבריה, הרב יוסף ליזרוביץ רב היישוב אור הגנוז.
צאצאיו

חתנו הרב אפרים נייהויז הוא דיין בבית דינו.
בנו הרב שלמה הוא רב הקהילה החסידית של "עמנואל".
חתנו הרב פסח ישראל שנייבאלג הוא רב קהילת ויז'ניץ באלעד.
חתנו הרב ישראל משה ברנדר (נכד הרב שלום ברנדר) הוא ראש כולל קדושת אהרן ודיין בבית דינו של חמיו.
ספריו

שאילת משה - שיעורים בעומק העיון ותשובות בכל מקצועות התורה, עד היום יצאו לאור 'שערי טהרה' על הלכות נדה, 'שערי הכתב' על הלכות סת"ם, 'שערי איסור והיתר' על הלכות חלב עכו"ם, ו'שערי תורת הקטן' המקיף את כל ההלכות הנוגעים לקטן לפני בר מצווה.
יסוד הטהרה ומשמרת טהרה - על פי שיעוריו של הרב קליין בהלכות טהרת המשפחה, יצא על ידי תלמידו הרב הלל ורטהיימר
ויקהל משה - שיעורים בסוגיות הלכתיות המופיעות בפרשת השבוע ועל מועדי השנה, יצאו לאור על ידי תלמידיו הרב דב ורטהיימר והרב יצחק ורטהיימר, חמישה כרכים (נכון לשנת תשע"ט)
הערות שוליים

↑  פולמוס העופות תשע"ז - פורום אוצר החכמה, באתר forum.otzar.org
↑  ובכן לך יכתירו • הרה"ג ר' פסח ישראל שנעעבאלג אויפגענימען אלס רב דקהל צמח צדיק ויזניץ אין אלעד באתר בחצרות הקודש (ביידיש)
| --- | --- |
בקרת זהויות :  NLI: 987007298203405171  ISNI: 0000 0000 6694 3010  LCCN: no00073659  VIAF: 31544713   WorldCat (עם VIAF): 31544713 
במסירת השיעור הקבוע בבית מדרשו
בנין בית המדרש ובית ההוראה של הרב קליין בשכונת 'אור החיים' בבני ברק.
הרב אהרן יהודה ליב שטינמן מעיין בספר שאילת משה
משה שגב

| --- | --- |
אין תמונה חופשית
 לידה:  29 בספטמבר 1973 (בן 51) ירושלים
 השכלה:  בתי ספר בתאילנד, בית הספר תדמור
 מסעדות:  שגב קיטשן גארדן  שגב קונספט  שגב אקספרס
 טלוויזיה:  שגב במטבח (רשת 13)  "שגב בא לבשל" (ערוץ 2)  "שגב בא לפנק" (ערוץ 2)  "שגב- המופע" (ערוץ 2)  שף מתחלף (רשת 13)
 
משה שגב (המוכר יותר בשם: שגב משה; נולד ב-29 בספטמבר 1973) הוא שף ומנחה תוכניות בישול ישראלי. למשה שגב היו 11 מסעדות (לפני הקורונה): מסעדת "שגב ארט" בהרצליה שנסגרה, "שגב אקספרס רמת החייל", "שגב אקספרס ראשון לציון", "שגב קיטשן גארדן" בהוד השרון ו"שגב קונספט" המשלב שלושה ברי אוכל במתחם אחד. את מתחמי "שגב קונספט" ניתן למצוא בתל אביב, כפר סבא, ראשון לציון, קריית ביאליק, נתניה ובאר שבע.
נעוריו

משה שגב נולד למשפחת סבג בירושלים וגדל בראשון-לציון. הוא למד לבשל מאמו.
בגיל 13.5 התחיל לעבוד במטבח הבאולינג בראשון-לציון.
אחרי שירותו הצבאי בחטיבה 500 של חיל השריון למד עיצוב וגרפיקה, ועבד במקביל במטבח מלון רויאל ביץ' באילת, בבייגל נאש, ברשת ספגטים, מסעדת וונגולי, מסעדת ברברסקו, מסעדת רוטשילד, קייטרינג רוני ומגי, מסעדת "אודיאון" של מיקה שרון, מסעדת בריו דה קובה, מסעדת תמוז.
למד בישול בתאילנד ובבית הספר תדמור, וכמו כן לימד בבתי ספר שונים לבישול.
קריירה

שגב התחיל את דרכו הקולינרית בטלוויזיה כאשר בשנת 2001 הופיע בתוכנית הבישול לילדים "עושים חיים וטעים" בהנחייתה של שרית וינו-אלעד, בעקבות הופעתו בתוכנית קיבל תוכנית בישול בערוץ הילדים בשם "פתוח" משם עבר לבשל בתוכניתו של יובל כספין "המסיבה", וב-2004 הנחה תוכנית בישול משל עצמו בשם "שגב במטבח". ובהמשך הייתה לו פינת בישול בתוכניתה של אודטה שוורץ בערוץ 10, כמו כן, היו לו פינות בישול בתוכניות "מומחים עם סגנון" ו"דברים טובים ב-7", בהנחייתה של שרון כידון.
אחרי-כן הנחה מספר תוכניות בישול בערוץ 2, כגון: "שגב בא לבשל", "שגב בא לפנק" ו"שגב- המופע".
בשנת 2012 הנחה שגב את תוכנית הבישול "הבסטה של שגב" ששודרה בערוץ 2, בשידורי רשת. בשנת 2013 החל להגיש באותו ערוץ את תוכנית הבישול "שגב עולמי".
שגב היה השף הראשי של חברת התעופה "אל על" בין השנים 2012 עד 2017.
פתח את מסעדת שגב בהרצליה פיתוח, ומסעדות שגב אקספרס ברמת החיל שבתל אביב ובקניון הזהב, שבראשון לציון.
מסעדת "שגב" בהרצליה נבחרה על ידי כתב העת "על השולחן" לאחת מעשר המסעדות הטובות בישראל ושגב משה נבחר לשף השנה בשנת 2008. היא נבחרה לכך שוב בשנת 2009. (הקישור אינו פעיל, 28 בספטמבר 2020)
ביולי 2015, פתח את הבר-מסעדה "שגב קונספט" בשרונה מרקט שבמתחם שרונה.
במאי 2018 שגב גרם לתקרית דיפלומטית מביכה בעת ביקורו בישראל של ראש ממשלת יפן שינזו אבה, כאשר הגיש קינוח בתוך פסל בצורת נעל.
ביולי 2022 השתתף בתוכנית "שף מתחלף" שמשודרת ברשת 13, והחליף מסעדה עם השף ירון שליו.
חיים פרטיים

בשנת 2005 נישא לסטייליסטית סנדרה רינגלר, ולהם שלושה בנים.
מתגורר ברמת השרון.
ספריו

יומנו של שף, קריית גת, הוצאת קוראים, 2009.
שגב אקספרס, קריית גת, הוצאת קוראים, 2009.
מתכון להצלחה, קריית גת, הוצאת קוראים, 2011.
מהשוק למטבח, קריית גת, הוצאת קוראים, 2014.
לקריאה נוספת

"שגב", בתוך: חיליק גורפינקל, מסע קולינרי: מדריך מפה לטיולי אוכל, הוצאת מפה, תל אביב, 2009, עמ' 97.
הערות שוליים

↑  דני שדה, השף המעופף: שגב משה נכנס למטבח של אל על, באתר ynet, 1 בנובמבר 2010
↑  המסעדות הטובות בישראל
↑  ההרכב הפותח: 10 המסעדות הטובות
| --- | --- |
בקרת זהויות :  NLI: 987007428212105171  ISNI: 0000 0000 6013 0465  LCCN: n2009032438  VIAF: 27148874368149620634   WorldCat (עם VIAF): 27148874368149620634 
מסעדת שגב קיטשן גארדן בקריון, קריית ביאליק
נבי חזורי

| --- | --- |
אין תמונה חופשית
 מידע כללי
 מדינה:  ישראל 
 קואורדינטות:  33°15′06″N 35°43′41″E﻿ / ﻿33.251625°N 35.72816111°E﻿ / 33.251625; 35.72816111
  (למפת אצבע הגליל מוגדלת) נבי חזורי(למפת אצבע הגליל רגילה) נבי חזורי(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נבי חזורי(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נבי חזורי
 
נבי חזורי (בערבית: مقام النبي الحزوري, مقام سيّدنا الحزّوري, مقام الحزوري) הוא אתר קבורה של הקדוש הדרוזי השייח' עות'מאן חזורי הנמצא בצפון רמת הגולן כק"מ ממזרח לקלעת נמרוד. במקום חורשת אלונים עתיקה, שהתקדשה בעקבות קדושת הקבר. מבנה הקבר מתקופת השלטון הסורי היה בעל כיפה לבנה בצורת חרוט. בעשורים האחרונים הורחב המבנה.
במקום גם אתר הנצחה לחללי סיירת אגוז, על גלגוליה השונים הכולל שלושים ואחת פינות הנצחה לזכר שלושים ואחד נופלי היחידה. עוד מונצח במקום נחמן אלכסנדרון, מראשי קרן קיימת לישראל, שתכנן את המקום לפני מותו.
אגדות השיח' חזורי

על השיח' נפוצה אגדה ייחודית. מסופר שהוא היה יושב על אם הדרך הראשית בין דמשק לעכו ומברך את הנוסעים. את עוברי-האורח היה נוהג להזמין להתכבד בלחם ומלח. הנוסעים שמגמת פניהם הייתה להשכנת שלום ולצדקה היו זוכים, בזכות טעימת המלח הקסום, להצלחה במעשיהם. אולם מאנשי המלחמה והמדון היה המלח משכיח את כוונותיהם הרעות והם היו שבים לביתם.
לפי אגדה אחרת קטף רועה דרוזי ענף מאחד העצים העתיקים באתר, כדי להכות בכבשיו ולהקימן. הוא לקה בשיתוק ונבי חזורי נגלה לפניו ונזף בו. רק לאחר שהרועה הבטיח שלא לשוב על המעשה, הוא נרפא.
לפי מסורת הוא אביה של סית שעוואנה (ערבית: الست شعوانة, الست شعواني), שחייתה כצדיק בתחפושת גבר, ולה מוקדש מקאם בעין קנייא (לפי מסורת אחרת היא ביתו של יתרו). לפי גרסה אחת הוא היה מלך ישראל ובעידודה של ביתו פרש והצטרף לשבעה צדיקים שחיו באזור בהתבודדות, ועסקו בקליעת מחצלות.
ממצאים ארכאולוגיים

בסמוך לאתר נמצאת מערת קבורה לא גדולה. במעלה אותה גבעה התקיים בתקופה הרומית והביזנטית יישוב. נמצאו מבנים, מתקני חקלאות חצובים וכלי חרס. בתקופה הממלוכית נבנה שם מתחם מבוצר הצופה למבצר נמרוד. גשר אבן נמצא בראש נחל חזורי, במקום בו חצתה הדרך מבניאס לג'ובתא א-זית. טחנה נמצאה במורד הנחל.
מספר חוקרים במאה ה-19 ביקרו באתר. יוהאן לודוויג בורקהרדט הגיע ב-1810 והזכיר אותו בקצרה בספרו. בעקבות זאת העלה קרל ריטר השערה שזיהתה את שרידי החורבות עם חצור המקראית, על סמך הדמיון בשם וטעמים פרשניים נוספים.
אדוארד רובינסון כתב: "התלולית מכוסה קבוצת אלונים אצילים, שיוצרים חורשה מרשימה ביותר, וזוהר דתי עמוק. ציון הואלי בלב החורשה, הוא קבר מוסלמי פשוט מוקף בקיר אבן עלוב. מעט ממערב יש מעין קטן, עין אל-חזורי; וכאן גם ראשו של הנחל הפתוח, שעובר מדרום למבצר [נמרוד]. בסמוך לציון הואלי אין כל שרידים, וגם לא היו. … בין נקודה זו למבצר יש עוד תלולית, בגובה דומה…עליה יש כמה שרידים המכונים חזורי. אלו כמה אבני יסוד סתמיות אבל לא חורבות בהיקף גדול. אולי הייתה זו עמדה קדמית של המבצר, אבל השרידים נראים יותר כחווה או מכלאות עיזים." מטעם זה הוא שלל את השערת ריטר. ויקטור גרן כתב דברים דומים: "... עליתי על גבעה שמכתירות אותה חורבות ח'רבת עין חזור. היום זה אתר דל שמוצאים בו רק קווי קירות אחדים של בתי מגורים וגלים נצים של אבנים על שתי תלוליות, שמפריד ביניהן גיא קטן. אחת מהן מכוסה חורש אלונים מצויים זקנים, שביניהם נראית כיפת 'ולי' המקודש לשיח' חזור[י]; את השנייה מעבדים זה כבר. סמוך לכאן נובע מעיין בשם עין חזור. שם היישוב היה לפנים ככל הנראה כשמו עכשיו, אבל אי אפשר לראות בו, כפי שהוצע לפנים, את בירת המלך יבין [חצור]..." הוא הוסיף שייתכן שזוהי עין חצור הנזכרת ביהושע, י"ט, ל"ז.
סוגיית הקמת פרויקט תיירותי באתר

תושב נווה אטי"ב שביקש להקים במקום פרויקט תיירות נתקל בהתנגדות של ראשי העדה הדרוזית, ובעקבות זאת מנעה ממנו המשטרה מלהמשיך בקידום הפרויקט. בעקבות עתירה לבג"ץ בשיתוף עם תנועת רגבים חזרה בה המשטרה מסירובה והודיעה שהיא תפעל למנוע פגיעה בסדר הציבורי.